Február 11.

Névnapok: Bertold, Marietta + Bozsena, Dezsér, Dezsider, Dezső, Elek, Manyi, Maréza, Mari, Mária, Mariella, Marinka, Marion, Marióra, Mariska, Paszkál, Paszkália, Teodolinda, Teodóra, Titánia, Titanilla, Tittína

Események

Politikai események
 1437 – Cillei Borbálát, Luxemburgi Zsigmond császár és király második feleségét Prágában cseh királynévá koronázzák.
 1658 – X. Károly Gusztáv svéd király elfoglalja Sjælland szigetét, ezzel fenyegetve Koppenhágát.
 1873 – I. Amadé spanyol király elhagyja az országot, a Cortés kikiáltja a köztársaságot.
 1917 – Zauditu etióp császárnőt Addisz Abebában Etiópia császárává koronázzák.
 1929 – Aláírják a lateráni egyezményt, amely biztosítja a Vatikán szuverenitását.
 1945 – Megkezdődik a magyar és német katonák kitörési kísérlete a körülzárt Budáról.
 1971 – A nagyhatalmak aláírják a tengerfenék atommentesítését célzó szerződést.
 1977 – Mengisztu Hailé Mariam az etiópiai vezető.
 1990 – Kiszabadul 27 évi fogságából Nelson Mandela, dél-afrikai fekete aktivista (később Nobel-békedíjas, dél-afrikai elnök). 
 2007 – Választás Türkmenisztánban. Először szavaznak az elnökről.
 2008 – Sikertelen katonai hatalomátvétel Kelet-Timorban; a zendülők megtámadják Xanana Gusmão miniszterelnököt, a Nobel-békedíjas José Ramos-Horta államfőt pedig – otthona előtt – hasba lövik, s egy ausztráliai kórházba szállítják.
 2011 – Az Egyiptomban zajló tüntetések eredményeképpen Hoszni Mubárak egyiptomi elnök lemondott.
 2013 – XVI. Benedek pápa bejelenti lemondását.

Tudományos és gazdasági események
 1893 – Csonka János és Bánki Donát szabadalmaztatják porlasztójukat (Bánki-Csonka-féle karburátor).
 1970 – Japán Osumi nevű műholdjának saját rakétával történt fellövésével a negyedik űrhatalommá válik.
 2016 – Bejelentik, hogy a LIGO gravitációs hullámokat megfigyelő obszervatórium mindkét detektora gravitációs hullámokat észlelt.

Kulturális események

Irodalmi, színházi és filmes események
 1977 – Megnyílik Budapesten az Ady Emlékmúzeum.

Zenei események
 1942 – Az RCA átadja Glenn Millernek a legelső aranylemezt a Chattanooga Choo Choo 1 200 000. példánya után.
 1945 – Megtartják a Budapest ostroma utáni első előadást (Kodály: Missa Brevis-e) a Magyar Állami Operaházban, az épület földszinti alsó ruhatárában.

Sportesemények
 1973 –  Formula–1-es brazil nagydíj, Interlagos - Győztes: Emerson Fittipaldi  (Lotus Ford)

Egyéb események
 1929 – Ekkor mérik Budapesten az eddigi legalacsonyabb léghőmérsékletet (–23,4 °C volt a II. kerületben).
 1966 – Először repül át Malév gép az Egyenlítőn.
 1998 – Budapesten a nyílt utcán agyonlövik Fenyő János médiavállalkozót, a Vico Kft. tulajdonosát.

Születések 
 1261 – Wittelsbach Ottó magyar király, Alsó-Bajorország hercege († 1312)
 1380 – Gianfrancesco Poggio Bracciolini olasz író († 1459)
 1657 – Bernard le Bovier de Fontenelle francia filozófus, író, tudománynépszerűsítő († 1757)
 1764 – Haberle Károly Konstantin Keresztély magyar botanikus, egyetemi tanár († 1832)
 1800 – William Henry Fox Talbot angol természettudós, régész († 1877)
 1811 – Gróf Teleki László magyar politikus, író, a Határozati Párt vezetője, az MTA tagja († 1861)
 1816 – Ernst Litfaß német nyomdász, könyvkiadó és üzletember († 1874) 
 1840 – Abafi Lajos irodalomtörténész, könyvkiadó, bibliográfus, lepkész († 1909)
 1847 – Thomas Alva Edison amerikai feltaláló († 1931)
 1884 – Györffy István magyar etnográfus, az MTA tagja († 1939)
 1891 – Komját Aladár magyar költő († 1937)
 1897 – Emil Leon Post lengyel-amerikai matematikus († 1954)
 1898
 Angyal László magyar építészmérnök, építészfelügyelő, országgyűlési képviselő († 1980)
 Szilárd Leó magyar származású amerikai fizikus, biofizikus, atomtudós († 1964)
 1900 – Ajtay Zoltán magyar bányamérnök († 1983)
 1900 – Hans-Georg Gadamer német filozófus († 2002)
 1909 – Báti László magyar irodalomtörténész, egyetemi tanár († 1978)
 1909 – Joseph L. Mankiewicz amerikai író, Oscar-díjas filmrendező († 1993)
 1911 – Bellák László magyar asztaliteniszező, világbajnok († 2006)
 1921 – Bodor Tibor magyar színész († 2000)
 1924 – Horváth József Kossuth-díjas magyar színész, a Katona József Színház örökös tagja († 2004)
 1927 – Fekete Sándor magyar író, újságíró, irodalomtörténész († 2001)
 1927 – Hadics László kétszeres Jászai Mari-díjas magyar színész, érdemes és kiváló művész († 1991)
 1927 – Vámos Imre magyar író, újságíró († 1993)
 1934 – John Surtees brit gyorsaságimotor- és autóversenyző (1964) († 2017)
 1936 – Burt Reynolds Emmy-díjas amerikai színész († 2018)
 1938 – Edith Mathis svájci opera-énekesnő
 1941 – Sérgio Mendes brazil zenész 
 1955 – Ágg Károly magyar fotóművész
 1959 – Roberto Moreno brazil autóversenyző
 1962 – Sheryl Crow amerikai blues énekes, gitáros, dalszerző, Grammy-díjas
 1964 – Sarah Palin amerikai politikus, kormányzó
 1969 – Jennifer Aniston amerikai színésznő
 1973 – Nagy András magyar színész
 1974 – Vadai Ágnes magyar politikus, országgyűlési képviselő
 1977 – Mike Shinoda amerikai rapper, énekes, gitáros
 1982 – Vastag Csaba magyar énekes
 1983 – Rafael van der Vaart holland labdarúgó 
 1987 – Hullám Attila magyar labdarúgó
 1989 – Alexander Büttner holland labdarúgó
 1991 – Chii Lin Leung maláj úszónő
 1992 – Taylor Lautner amerikai színész
 1994 – Dominic Janes amerikai színész
 1995 – Maciej Musiał lengyel színész és televíziós műsorvezető
 1999 – Andrij Lunyin ukrán labdarúgó

Halálozások 
 731 – II. Gergely pápa
 824 – I. Paszkál pápa
 1450 – Agnès Sorel (Sorel Ágnes) VII. Károly francia király hivatalos kegyencnője (* 1420 körül)
 1650 – René Descartes francia filozófus, matematikus, természettudós, író (* 1596)
 1848 – Thomas Cole amerikai tájképfestő (* 1801)
 1868 – Léon Foucault francia fizikus (* 1819)
 1892 – Chrenóczy-Nagy József magyar orvos, szülészmester, királyi tanácsos, az MTA levelező tagja (* 1818)
 1939 – Franz Schmidt zeneszerző (* 1874)
 1941 – Rudolf Hilferding orvos végzettségű osztrák marxista közgazdász, vezető szociáldemokrata teoretikus, politikus (* 1877) 
 1948 – Szergej Mihajlovics Eisenstein orosz filmrendező (* 1898)
 1959 – Marshall Teague amerikai autóversenyző (* 1921)
 1962 – Acsády Károly író, újságíró (* 1907)
 1963 – Sylvia Plath amerikai költő, író, novellista (* 1932)
 1977 – Fakhruddin Ali Ahmed India elnöke (* 1905)
 1988 – Palócz Endre magyar vívó (* 1911)
 1994 – Paul Feyerabend osztrák származású tudományfilozófus (* 1924)
 2000 – Roger Vadim francia színházi és filmrendező, költő (* 1928)
 2001 – Szende Bessy magyar színésznő (* 1919)
 2005 – Kovács Dénes Kossuth-díjas magyar hegedűművész (* 1930)
 2008 – Tom Lantos magyar származású amerikai demokrata párti politikus (* 1928)
 2009 – Rail Rzajev altábornagy, az azeri légierő parancsnoka (* 1945)
 2012 – Whitney Houston amerikai énekesnő (* 1963)
 2015 – Cs. Erdős Tibor erdélyi magyar festőművész (* 1914)
 2016 – Rudas Ferenc, magyar válogatott labdarúgó, edző, sportvezető (* 1921)

Ünnepek, emléknapok, világnapok 
 Betegek világnapja. 1993-tól II. János Pál pápa kezdeményezésére ünneplik. Célja, hogy „Isten egész népe kellő figyelmet szenteljen a betegeknek, illetve segítse elő a szenvedés megértését.”
 A lourdes-i Szűz Mária ünnepe a katolikus egyházban
 Irán: Az iszlám forradalom győzelmének évfordulója 
 Japán: Az államalapítás ünnepe (Kenkoku kinen-no-hi)

Jegyzetek 

Február napjai